
Pamatukan ang pagpasilabot militar kag 
nagasingki nga pagpanulsol sang gera sang US 


abing ginahayag ang paltik nga kahilwayan sang Pilipinas sa atubang 

sang nagabaskog nga pagpasilabot militar sang imperyalismong US. 

Estratehikong katuyuan sang US nga hugton ang dominasyon kag 
kontrol sa pungsod kag gamiton ini nga lunsaran sa pagpanulsol sang gera sa 
karibal nga imperyalistang China sa Asia-Pacific. 


May duha ka tampok nga aspeto 
subong ang nagasingki nga pagpasi- 
labot militar sang US sa Pilipinas: 
una, ang pagduso sini nga pabasku- 
gon ang presensya sang mga tropang 
Amerikano kag pagpwesto sang mga 
armas militar agud gamiton ang 
pungsod nga base o outpost sang mi- 
litar sini sa Asia-Pacific, kag ikaduha, 
ang pagpadaku sini sang ayuda mili- 
tar sa ginapaigting nga gera sang 
pagpamigos batuk sa mga pwersang 
rebolusyonaryo kag progresibo nga 
nagabandera sang paghimakas para 
sa pungsodnon nga kahilwayan. 

Sa duha ka aspeto nga ini, ang 
Armed Forces of the Philippines 
(AFP) ang mayor nga instrumento 
sang US. Ini ang haligi sang pagpa- 
silabot kag dominasyon sang US sa 
Pilipinas. Ang AFP gintukod, ginhur- 
ma kag ginhanas sandig sa doktrina 
sang imperyalismong US kag ginaga- 


mit para ipabilin ang neokolonyal 
nga estado sang pungsod. Sa nagta- 
liwan nga mga dekada, ginapabilin 
ini nga nakahigot sa ayuda kag ad- 
bays sang militar sang US, indi ma- 
katindog sa kaugalingon nga tiil kag 
wala sang ikasarang nga pangapinan 
ang teritoryo sang pungsod labi na 
sa atubang sang agresyong China. 
Ginpatampok sang sini lang nga 
pagbisita ni US Vice President Kamala 
Harris ang paltik nga kahilwayan sang 
pungsod. Gingamit niya ang pagsalig 
permi sang AFP kag sang rehimeng 
Marcos sa ayuda sang US para pag- 
waon nga kinahanglan ang presensya 
militar sang US sa Pilipinas para pa- 
ngapinan ini batuk sa mga pamahug 
sang China. Gingamit man ni Harris 
ang pagbisita agud iduso ang pagga- 
mit sang enerhiyang nukleyar nga pa- 
nginpuslan sang mga kapitalistang 
Amerikano kag labing magalumos sa 


Pilipinas sa dumuluong nga utang. 
Kadungan sini, gingamit ni Har- 
ris ang Pilipinas, labi na sang mag- 
kadto siya sa Palawan, pinakamala- 
pit sa mga pasilidad militar sang 
China nga ara sa sakup nga teritor- 
yo pangdagat sang Pilipinas, para 
painiton ang tensyon sa China nga 
ginpakamalaut niya sa “irespon- 
sableng hulag” sa South China Sea. 
Ginduso ni Harris ang ginapanga- 
yo sang US nga dugang nga lima ka 
lugar para magtukod sang mga pasili- 
dad sang US sa idalom sang Enhanced 
Defense Cooperation Agreement 
(EDCA). Sa subong, may ara na nga 
mga pasilidad militar ang US sa sulod 
sang mga kampo sang AFP sa Basa 
Air Base sa Pampanga, Fort Magsay- 
say sa Nueva Ecija, Lumbia Air Base 
sa Cagayan de Oro, Antonio Bautista 
Air Base sa Palawan kag sa Benito 
Ebuen Air Base sa Mactan, Cebu. 
Gilayon naman nga gintugutan 
sang rehimeng Marcos ang ginapa- 
ngayo sang US sang gin-anunsyo 
sang AFP nga pabor ini nga ibukas 
ang mga kampo sini sa duha ka lugar 
sa Cagayan, tig-isa sa Palawan, Zam- 


bales kag Isabela, mga lugar nga yabi 
sa estratehiya sang US nga kontrolon 
ang pagbaskog kag paglapad sang ku- 
sog militar sang China. Maathag nga 
gusto nga tadtaron sang US sang mga 
pasilidad militar ang pungsod. Hayag 
nga ginapanas ang pangkasaysayan 
nga paghimakas kag kadalag-an sang 
pumuluyong Pilipino sa pagpatalsik sa 
mga base militar sang US. 

Ang pagbisita ni Harris kabahin 
sang sige-sige nga pagpaindakal sang 
US sa armadong tensyon sa Asia- 
Pacific. Antes ang Pilipinas, nagkadto 
man si Harris sa Japan kag South Ko- 
rea, para magpasikat sang kusog mi- 
litar sa mga baseng militar sang US 
sa mga pungsod nga ina, nga ginsa- 
bat naman lunsay sang China kag 
North Korea sang kaugalingon nga 
pagpasikat. Pila ka bulan lang ang 
nagligad sang magkadto si US Spea- 
ker Nancy Pelosi sa Taiwan sang 
hambalon sini nga “pagadepensahan 
sang US” nga direktang sampal sa 
China kag sa madugay na nga pagki- 
lala sa polisiya nga “One China.” 

Ang pagpainit sang US sang sit- 
wasyon militar sa Asia-Pacific kasug- 
pon man sang sige-sige nga pagga- 
tong sini kag sang alyansa nga NATO 
(North Atlantic Treaty Organization) 
sang gera sa Ukraine batuk sa Rus- 
sia. Sa pagkamatuod, sa duso sang 
US, nagpagwa man ang NATO (nga 

Ang Ang Bayan ginabantala sa 
lenggwahe nga Pilipino, Bisaya, Iloco, 
Hiligaynon, Waray, Ingles kag 
Espanyol. Nagabaton ang Ang Bayan 
sang mga kontribusyon sa porma 
sang mga artikulo kag balita. 
Ginaganyat ang mga bumalasa nga 
magpaabot sang mga pagsaway kag 
rekomendasyon sa pagpauswag sang 


aton nga pahayagan. 


Ang Ang Bayan ginabantala duha ka beses kada bulan 
sang Komite Sentral sang Partido Komunista ng Plipinas 

nakasentro pangunahon sa Europe) 
sang panindugan nga anti-China. 
Sobra-sobra nga ganansya ang gina- 
kuripon sang mga daku nga kapitalis- 
ta sa industriya militar sang US kag 
mga alyado sini nga pungsod sa sige- 
sige nga pagpanulsol sini sang gera 
kag pagbaligya sang mga armas. 
Agud labing pabaskugon ang 
gahum sini sa Pilipinas, sige-sige 
man nga ginahatagan sang US sang 
ayuda ang AFP para sa pagtapna sa 
mga rebolusyonaryo kag patriyoti- 
kong pwersa nga kontra sa domina- 
syon kag kontrol sang imperyalis- 
mong US sa pungsod. Ginahatagan 
adbays, ginahanas, ginapondohan 
kag ginaarmasan sang US ang AFP 
para tigayunon ang brutal nga gera 
nga kontra-insurhensya batuk sa 
pumuluyong Pilipino kag sa ila mga 
rebolusyonaryong pwersa. 
Todo-larga subong ang lapna- 
gon nga pagsabwag sang terorismo 
sang estado sa bilog nga pungsod sa 
porma sang mga pagmasaker kag 
pagpamatay, pagtortyur, pagkulong 
sa mga ginadudahan nga nagasu- 
porta sa Bagong Hukbong Bayan. 
Nagakuripon sang tinangkas nga ga- 
nansya ang mga kapitalista sa pag- 
suplay sang US sang mga drone, 
eroplano kag kanyon para himuon 
ang pagpamomba sa mga komuni- 
dad, uma kag kagulangan. Paagi sa 

AFP kag sang pasistang NTF-Elcac, 
kag sa pila ka kahigayunan sa direk- 
tang pagpasilabot sa mga opera- 
syon, liwat ginapatuman sang US 
ang mga taktika sang lapnagon nga 
terorismo nga gingamit sini sa na- 
paslawan nga gera sa Vietnam. Gi- 
nagamit ang Anti-Terror Law (naka- 
padron sa manugpasilabot nga “ge- 
ra kontra terorismo” sang US) para 
lutuson ang mga pwersang patriyo- 
tiko kag progresibo, kag upangan 
ang sugilanon pangkalinungan. 

Direkta ang responsibilidad 
sang imperyalismong US sa malala 
nga paglapas sa tawhanong kina- 
matarung kag krimen sa gera sang 
AFP. Duguon ang kamot sang US, ni 
Marcos kag sang AFP sa patarasak 
nga pasistang pagpanalakay batuk 
sa pumuluyong Pilipino. Dapat sila 
sukton kag pabayaron. 

Ang nagapadayon nga krisis 
sang pangkalibutanon nga sistemang 
kapitalista, partikular na ang liwat 
nga pagsadsad sa resesyon sang 
ekonomya sang US, labi nga nagadu- 
so diri nga hugton ang hegemonya 
kag kontrol sini sa mga pungsod kag 
rehiyon nga ginakuhaan sang mga 
dunang resorsa, ginadeposituhan 
sang sobrang kapital kag mga estra- 
tehikong ruta sa internasyunal nga 
komersyo. Lakip diri ang kontrol 
sang imperyalismong US sa Pilipinas. 

Dapat batuan sang pumuluyong 
Pilipino ang pagpasilabot militar sang 
US, pagpanulsol sang inter-imperya- 
listang gera, kag pagpanggatong sang 
pasistang terorismo sa pungsod. Da- 
pat ipabasura ang mga kasugtanan 
nga nagahigot sa Pilipinas sa US kag 
nagahatag sa mga tropang Amerikano 
sang sobra nga kinamatarung para 
gamiton ang pungsod para sa ila 
estratehikong interes. Dapat makighi- 
liusa ang mga Pilipino sa nagkalainla- 
in nga pumuluyo sa nagkalainlain nga 
bahin sang kalibutan batuk sa imper- 
yalismo kag imperyalistang gera. 

Dapat maghimakas ang pumulu- 
yong Pilipino para tapuson ang pag- 
ginahum sang imperyalismong US sa 
militar, ekonomya, pulitika kag kul- 
tura sa Pilipinas, nga amo ang yabi 
para maangkon ang pungsodnon 
nga kahilwayan kag demokrasya. W 

Ang militarista nga estratehiya 
Biden-Harris sa Asia-Pacific 


W sang gintuhay sa porma, katuyuan kag esensya ang estratehiyang geo- 
pulitikal sang imperyalismong US sa idalom sang nagligad nga gubyerno ni 
Donald Trump o sang subong nga gubyerno Biden-Harris. Pagpadayon ini sang 
nauna pa nga “liso sa Asia” nga gindeklarar sang 2008 nga estratehikong pagliso 
sang polisiya sa China kag pagkabig sini bilang nagapanguna nga imperyalistang 
karibal. Pinakatuyo sang estratehiyang militar nga ini nga punggan ang labing pag- 
palapad sang pangmilitar nga kusog kag impluwensya pangpulitika sang China, kag 
maghanda kag mangsulsol sang direkta o indi direktang gera inter-imperyalista. 


Sa idalom sang ginatawag “Indo- 
Pacific Strategy”, ginakonsolida sang 
US ang gahum militar sini sa mga 
pungsod sa palibot sang China paagi 
sa mga pormasyong Quad (Quadrila- 
teral Security Dialogue, upod ang In- 
dia, Japan kag Australia) kag AUKUS 
(Australia-United Kingdom-US), ka- 
dungan sa pagpahugot sang kontrol 
sa mga papet sini nga militar sa South 
Korea, Thailand, Pilipinas kag lakip sa 
Japan. Gindabukan man sang US ang 
mga alyado sini sa North Atlantic 
Treaty Organization (NATO) sa Euro- 
pe nga manindugan kontra sa China. 

Nagaporma ang estratehiya nga 
ini sa paglunsar sang maikit kag daku 
nga mga “military drill” sa nagkala- 
inlain nga pungsod sa palibot sang 
China kag sang paglayag sang mga 
barko de gera sang US sa South Chi- 
na Sea kag Taiwan Strait. Paghanas 
ang mga ini sa maniobra nga pang- 
kombat sang US sa tarangkahan mis- 
mo sang China. Kadungan sini ang 
mapanulsol nga mga tikang sang US 
pareho sang sunud-sunod nga pagbi- 
sita ni US House Speaker Nancy Pe- 
losi kag iban pa nga upisyal sa Tai- 
wan sang Agosto, kag sang pagpaha- 


Pus 
Po 


pig 


bok ni US Vice President Kamala 
Harris sa South kag Southeast Asia. 

Ginasiling nga “pinakadaku sa ka- 
saysayan” ang ginhiwat nga “military 
drill” subong nga tuig sa Japan (Keen 
Sword, 36,000 tropa) kag South Korea 
(Ulchi. Freedom Shield,  masobra 
67,000 tropa). Ginhiwat man ang pa- 
reho nga mga paghanas sa Thailand 
(CARAT), Indonesia (Garuda Shield), 
Australia (Cope North), Guam (Valiant 
Shield) kag iban pang teritoryong isla 
sang US sa Pacific. Sa Pilipinas, gin- 
lunsar ang Balikatan sang Marso-Abril 
nga ginpasakupan sang 8,900 tropa. 

Sang Hunyo-Agosto, ginhiwat ang 
11-adlaw nga Rim of the Pacific (Rim- 
Pac), ang pinakadaku nga combat drill 
sa kalibutan, nga ginlunsar sa nagka- 
lainlain nga bahin sang Pacific halin 
sa base militar sang US sa Hawaii. 
Naglab-ot sa 38 barko-de-gera, apat 
ka submarino, siyam ka hangaway sa 
duta, masobra 17 aircraft kag 25,000 
tropa halin sa 26 pungsod ang nagpa- 
sakup sa paghanas. Walo sa pungsod 
nga ini katapu sang NATO, nga ara sa 
likod sang gerang proxy sang US sa 
Ukraine batuk sa Russia. 

Linibo man nga gamay, medyum- 

kadaku kag wala ginaanunsyo nga 
paghanas militar ang ginahimo sang 
US sa “tanan nga pamusod” sang 
Asia-Pacific. Imbolbado diri ang gi- 
natos ka eroplano pangbomba, mga 
barko nga de-nukleyar, mga kan- 
yon, misayl, bala kag tropa nga ma- 
sunson nagahimo sang mga “live-fi- 
re exercise” nga nagabilin sang mga 
makahililo nga basura kag kemikal 
sa tubig, hangin kag duta. Sa Pilipi- 
nas lang, mas o menos 300 ang amo 
nga paghanas kada tuig. 


Kontrol sa kadagatan 

Sang Septyembre, gin-anunsyo 
sang US ang pagtukod sang Task 
Force 76/3, nga kumbinasyon sang 
mga pwersang nabal sang US Indo- 
Pacific Command nga permanente 
nga naka-istasyon sa South China 
Sea. Tuyo sini nga hugton ang 
kontrol sang US sa mga pasilidad, 
base kag tropang nabal sa mga 
pungsod sa South, East kag Sout- 
heast Asia sa tabon nga “integrati- 
on” kag “inter-operability”. Gin- 
lunsar sining Oktubre ang Kaman- 
dag 2022 sa Bataan, Palawan kag 
iban pang lugar sa Luzon. 

Bag-o nga mekanismo ini sa ida- 
lom sang Pacific Deterrence Initia- 
tive sang Pentagon nga may 55.1 bil- 
yong badyet subong nga tuig. Tuyo 
sang programa nga ini nga maglatag 
sang mga pasilidad sa mga pungsod 
sa “first island chain” (Japan, Tai- 
wan, Pilipinas, kag iban pa), agud di- 
kitan kag permanente nga palibutan 
ang China sang mga “long-range 
missile” nga nakabase sa duta. 

Sang magbisita si Harris sa Pi- 
lipinas sang Nobyembre, adyenda 
niya ang pagpinal sa dugang nga li- 
ma ka base nga pagagamiton sang 
US sa pungsod. Tampok diri ang 
plano nga liwat nga pagtukod sang 
mga pasilidad militar sang US sa 
Subic, Zambales para ipwesto ang 
mga pwersa, misayl kag barko-de- 
gera sang US, masobra 30 tuig 
pagkatapos sipaon sila halin diri. O 

Koresponsal 


Armadong paghimakas 


batuk sa pagginahum militar sa Masbate 


G inreport sang Bagong Hukbong Bayan-Masbate (Jose Rapsing Command) 
sining Disyembre ang masobra 17 aksyong militar nga ginlunsar sang 
mga yunit sini batuk sa militar kag pulis sa prubinsya sining 2022. Kabahin 
ang mga ini sang padayon nga kampanya sang BHB-Masbate para mangin 
wala pulos kag paslawon ang mga nakapokus nga operasyon militar kag kam- 
panya nga golpe-de-gulat sang Joint Task Force Bicolandia sa prubinsya. Indi 
magnubo sa lima ka batalyong pwersa sang AFP-PNP-CAFGU ang gindeploy sa 
prubinsya nga naglab-ot sa masobra 1,500 pwersa para maglunsar sang amo 
nga mga operasyon kag kadungan nga militarisasyon sa mga komunidad sa 


idalom sang RCSP (Retooled Community Support Program). 


Lakip sa mga aksyon nga ini ang 
ambus sa Barangay Manlut-od sa 
Placer kon sa diin duha ka CAFGU 
ang napatay kag nakaagaw ang BHB 
sang duha ka malip-ot nga armas, 
mga magasin, bala kag iban pa nga 
kagamitan sang Nobyembre 7. 

Apat sa mga opensibang nalun- 
sar sa unang 100 adlaw sa poder 
sang bag-o nga rehimeng Marcos. 
Onse ka suldado ang napatay kag li- 
ma ang napilasan sa mga opensiba 
nga ini. 

Lakip diri ang ginlunsar nga ak- 
syong demolisyon sa Agosto 11 ba- 
tuk sa 2nd IB sa Sityo Puro, Talisay, 
San Fernando sa isla sang Ticao. Li- 
ma ang napatay kag tatlo ang napi- 
lasan sa kaaway sa amo nga aksyon. 


Lima man ang napatay sa aksyong 
isnayp-haras batuk sa armadong 
grupo ni kapitan sang barangay nga 
si Adriel “Boyet” Besana, CAFGU 
kag 2nd IB sa Sityo Baldoza, Cabu- 
ngahan, Cawayan sang Agosto 18. 

Kabahin man ang amo nga open- 
siba sa pagpursiger sang Pulang Ha- 
ngaway nga pangapinan kag palig-u- 
non ang determinasyon sang masang 
Masbatenyo nga maghulag kag ba- 
tuan ang nagapadayon nga paggina- 
hum militar sa Masbate. Sa idalom 
sang rehimeng Marcos, nagahana 
ang mas agresibong pasistang pang- 
atake sang AFP-PNP-CAFGU kag 
sang Masbate TF-Elcac sa mangu- 
nguma nga Masbatenyo. 

Nagsugod na ang kampanya 


sang militar kag lokal nga nagaha- 
ring sahi sa malaparan nga pag-a- 
gaw sang mga sadto rantso kag as- 
yenda nga madinalag-on nga naba- 
wi sang kahublagang mangunguma. 
Naglab-ot nga sa 11 ang nalista 
nga biktima sang pangpulitika nga 
pagpatay sa prubinsya. Lakip diri 
ang serye sang pagpatay sa mga 
mangunguma nga nagatalauma sa 
sulod kag palibot sang dutang 
Pecson nga ginainteresan sang lo- 
kal nga burukrata sa prubinsya sa 
idalom ni Marcos. Pinakabag-o nga 
kaso amo ang pagpatay sa manug- 
kopra nga si Ronnie Andren sa 
banwa sang Placer sang Nob- 
yembre 27. Gindakop siya samtang 
nagakopra kag dayon ginpatay. 
Suno kay Luz del Mar, tagapa- 
mababa sang BHB-Masbate, indi 
mag-untat ang hangaway sang 
banwa sa pagpangapin sa masang 
Masbatenyo batuk sa kalakasan 
militar kag sa pagpasabat sa AFP- 
PNP-CAFGU sa mga krimen sini ba- 
tuk sa banwa. Ginpahayag niya ang 
kahandaan sang BHB nga padayon 
nga batuan ang nagasingki nga pa- 
sismo sang estado sa Masbate. ŒW 


6 aksyon militar, ginlunsar sa Negros kag Bukidnon 


TANG ka aksyon militar sa nagligad nga duha ka semana ang ginlunsar sang 
Bagong Hukbong Bayan (BHB) batuk sa mga pasistang tropa militar. Ginlun- 
sar ang mga aksyon nga ini sa tunga sang mga focus military operation sang AFP. 


Sa Sipalay City, nakumpiska 
sang BHB-Southwest Negros ang 
duha ka kalibre .45 pistola, mga ba- 
la, tatlo ka magasin, duha ka selpon 
kag isa ka granada sa ambus sini sa 
duha ka ahenteng intel sang 47th 
IB sa Sityo Camboguiot, Barangay 
Camindangan sang Nobyembre 24. 
Napatay ang duha ka suldado nga 
pangunahon imbolbado sa hilikuton 
paniktik kag pagpamigos sa masa. 

Suno kay Andrea Guerrero, tag- 
pamaba sang BHB-Southwest Neg- 
ros, magaserbi nga paandam ang 
armadong aksyon sa tanan nga es- 
piya kag aset sang AFP kag PNP. 

Ginpalukpan sang BHB-Central 
Negros ang PNP substation sa Sityo 
Parkingan, Barangay Trinidad, Gui- 
hulngan City sang Nobyembre 25. Isa 
ka pulis ang napilasan. Antes sini, 
ginpalukpan sang BHB ang duha ka 

magkatuhay nga yunit sang 62nd IB 
sa Sityo Tuko sa amo nga barangay 
sang Nobyembre 21. Duha ka suldado 
ang napatay kag isa ang napilasan. 

Sa pareho nga syudad, ginpa- 
lukpan sang BHB ang Army Patrol 
Base sa Barangay Sandayao sang 
Nobyembre 23. Isa ka suldado sang 
62nd IB ang napilasan. 

Sa Bukidnon, ginpalukpan sang 
BHB ang nagaoperasyon nga tropa 
sang 8th IB sa Purok 8, St. Peter, 
Malaybalay City sang Nobyembre 
16. Isa ka suldado ang napatay sa 
armadong aksyon. [28] 

Mangunguma sa Negros, 


ginpatay sa atubang sang iya mag-iloy 


Kui na ang mga kaso sang paglapas sa tawhanong kinamatarung sang 
rehimeng Marcos sa nagligad nga mga semana. Lakip diri ang pagpatay sa isa 
ka mangunguma, pagpamomba kag pag-istraping sa komunidad, kag arbitraryo 


nga pag-aresto sa mga sibilyan. 

Ginpatay sang tropa sang 62nd IB 
ang mangunguma nga si Victor Baldo- 
nado sa iya balay sa Sityo Columbia, 
Barangay Trinidad, Guihulngan City, 
Negros Oriental sang Nobyembre 21, 
ala-6 sang aga. Ginluthang siya sang 
mga suldado sa atubang sang iya asa- 
wa kag mga anak. 

Ginpagwa sang 62nd IB nga ha- 
ngaway sang Bagong Hukbong Bayan 
(BHB) si Baldonado kag napatay siya 
sa isa ka armadong engkwentro. Gin- 
paislan sang mga suldado ang iya 
bangkay kag ginpahuliran sang mga 
armas kag mga dokumento para hata- 
gan rason ang krimen. 

Pag-aresto. Sa Negros Occiden- 
tal, arbitraryo nga gin-aresto sang 
62nd IB sanday Wilben Callura kag 
Juliet Callura, mga residente sang Sit- 
yo Binataan, Barangay Quinten Remo, 
Moises Padilla. Kadungan sini, gin- 
istraping sang tropa militar ang balay 
ni Virgie Perolino, Roberto Gario kag 
Jorenda Callura sa pareho nga sityo. 
Ginkawat man ang ila mga manok kag 
gin-ihaw ang sagod nga baboy. Dulot 
sini, nagbakwit ang 800 mangunguma 
halin sa Sityo Oway-uway, Binataan 
kag iban pang kaiping nga komunidad. 

Sang Nobyembre 25, ginransak 
sang mga suldado sang 62nd IB kag 
33rd DRC ang kabalayan sa Sityo 
Ngalan sa pareho nga barangay. Pilit 
nga ginsulod kag ginhalughog ang ba- 
lay nanday Zaldy Jimenez, Richard Ji- 
menez, Robert Jimenez, Cardo Juani- 
tes kag Sernel Juanites. Nagtener sa 
amo nga mga balay ang mga suldado 
halin sang Nobyembre 25 tubtob 28. 

Gin-aresto ang unyonista nga si 
Roel Duyag sang Nobyembre 25 sa Bu- 
tuan City samtang ara sa belasyon 
sang iya nga iloy. Koordineytor siya ng 
Kilusang Mayo Uno sa rehiyong Cara- 
ga. Gindala siya sa Butuan PNP Station 
1 kag ginpasakaan sang himu-himo nga 
kaso sang napaslawan nga pagpatay. 

Pagpamomba kag istraping. Gin- 
tay-og sang mga rocket kag bala ang 
Purok 8, St. Peter, Malaybalay City, 
Bukidnon sang Nobyembre 16 pagkata- 
pos bombahon kag paulanan sang bala 
ang komunidad sang 8th IB. Pagbalos 
ini sang militar pagkatapos maiguan 
sila sang BHB sa duha ka armadong in- 
sidente. Nagbuhi sang 16 ka rocket kag 
walo ka beses nga nang-istraping ang 
helikopter nga MD520. Naglab-ot sa 40 
minuto ang unang ronda. 

Nagkaladasma sa pagdalagan ang 
mga residente bangud tuman ka lapit 
sa ila komunidad ginhulog ang mga 
bomba. Naghalapa ang mga titser kag 
mga estudyante sa ila mga klasrum 
samtang nagalibot-libot ang mga heli- 
kopter sa ibabaw sang ila baryo. 

Pagpangluthang. Lima ka sibilyan 
nga nagapangayam ang ginpangluthang 
sang tropa sang 24th IB sa matalon nga 
bahin sang Sityo Sapal, Barangay Bu- 
neg, Lacub, Abra sang Nobyembre 27. 

Duha ka mangunguma ang nopila- 
san sa insidente samtang ang tatlo na- 
kadalagan pakadto sa kaiping nga ko- 
munidad para magpangayo sang bulig. 

Nasumalang sang mga suldado 
ang lima samtang nagapahuway. Gila- 
yon nila nga ginpataas ang ila nga ar- 
mas nga ginagamit sa pagpangayam 
kag magsinggit sang “sibilyan kami!” 
para indi sila pagpalukpan sang mga 
suldado. Sa pihak sini, nagpalupok gi- 
hapon ang mga suldado. 

Pagpangbungkag. Mapintas nga 
ginbungkag sang Nobyembre 25 sang 
mga pulis kag gwardya ang piket sang 
mga mamumugon sang Manila Harbo- 
ur Center sa Road 10, Manila City. 
Ginwasak nila ang bag-o lang matukod 
nga tolda sang mga mamumugon kag 
ila tagasuporta nga mga pamatan-on. 
Ginaduso sang mga mamumugon ang 
gilayon nga pagpabalik sa trabaho kag 
pagregularisa sa 370 mamumugon nga 
iligal nga ginpahalin sadtong 2020. W 


A 


Harris, alis! Ginsumalang 
sang protesta sang masobra 
500 katawo ang pag-abot ni 
US VP Kamala Haris sa Pi- 
lipinas sang Nobyembre 20. 
Nagmartsa sila padulong sa 
Mendiola sa adlaw sang 
pagpakigpulong ni Harris 
kay Ferdinand Marcos Jr sa 
Malacaiiang. 


KM, 58 tuig. Isa ka raling 
kilat ang ginlunsar sang ma- 
sobra 100 pamatan-on sang 
Nobyembre 27 sa Recto 
Avenue sa Maynila bilang 
pagsaulog sa ika-58 aniber- 
saryo sang KM sang Nob- 
yembre 30. Naglunsar sila 
sang malip-ot nga programa 
kag nagbilin sang istrimer 
kon sa diin nakasulat ang 
“Mabuhay ang CPP-NPA- 
NDF! Pamatan-on, magkad- 
to sa kaumhan! Magpatapo 
sa New People's Army!” 


Masapa, 44! Nagrali-kilat 
ang may pila ka pulo ka ma- 
mumugon sa ikaayong lawas 
sang Disyembre 6 sa Carrie- 
do Avenue sa Maynila bilang 
pauna nga pagdumdom sa 
ika-44 anibersaryo sang Ma- 
kabayang Samahang Pang- 
kalusugan. Panawagan nila 
sa mga mamumugon sa ikaa- 
yong lawas nga magpatapo 
sa hangaway sang banwa. 


Mga unyonista, hilwayon! 
Nagpiket sang Disyembre 6 
sa Quezon City Hall of Jus- 
tice kag Manila City Regio- 
nal Trial Court, ang mga ta- 
gasuporta kag pamilya sang 
mga unyonista nga sanday 
Romina Astudillo, Mark 
Ryan Cruz, Jaymie Grego- 
rio Jr., kag Joel Demate pa- 
ra ipanawagan ang gilayon 
nga paghilway sa ila. Kaba- 
hin sila sa Human Rights 
Day 7 nga gin-aresto sang 
Disyembre 10, 2020. 


Nobyembre 30: Adlaw ni Bonifacio kag sang masang anakbalhas 


N agmartsa halin Liwasang Bonifacio padulong sa ginkunsaran sang Men- 
diola Bridge sa Maynila ang mga mamumugon, imol sa syudad kag iban 
pang mga sektor bilang pagdumdom sa ika-159 Adlaw ni Andres Bonifacio 
nga gindeklarar man nila nga Adlaw sang Masang Anakbalhas. Upod nga nag- 
martsa ang Kilusang Mayo Uno kag All Workers Unity, Bayan kag mga orga- 
nisasyon sa idalom sini, kag ang Nagkaisa kag Paggawa sa idalom sang United 
Labor. Ginatantya nga naglab-ot sa 6,000 katawo ang nag-upod sa paghulag. 


Panawagan nila ang pagpataas 
sang suhol, kag pagpanubo sang 
presyo sang mga balaklon. Sa su- 
bong, ginbutang nila sa P1,100 ka- 
da adlaw ang makabuhi nga suhol 
sa pribadong sektor kag P33,000 
kada bulan para sa mga empleyado 
sang gubyerno. 

Sa Baguio City, nagmartsa ang 
nagkalainlain nga sektor halin 
Sunshine Park padulong sa Igorot 
Park. Nagprotesta man ang nagka- 
lainlain nga grupo nga demokratiko, 
upod ang pamatan-on, sa Crossing, 
Calamba sa Laguna. 

Wala nalingkang sa mabaskog 
nga ulan ang mga raliyista nga 
nagtipon sa Freedom Park sa 


Davao City. Naghiwat man sang 
rali sa Carbon Free Market Free- 
dom Park sa Cebu City, Iloilo City 
kag sa Fountain of Justice sa Baco- 
lod City. 

Naghimo sang noise barrage sa 
atubang sang Department of Health 
ang Alliance of Health Workers 
sang Nobyembre 24. Panawagan ni- 
la, pataason tubtob P33,000 ang 
“entry-level” nga sweldo sang mga 
mamumugon sa ikaayong lawas sa 
pribado kag pangpublikong sektor. 
May ara nga kadungan nga paghu- 
lag sa mga ospital sa Baguio City, 
Bacolod City kag sa Manapla, Neg- 
ros Occidental. 

Sang Nobyembre 22, nagtipon 

sa Quezon City ang anom ka daku 
nga pederasyon kag organisasyon 
sang mga empleyado sang gubyerno 
para ipanawagan ang pagpataas 
sang minimum nga sweldo sang mga 
empleyado tubtob sa P33,000. 
Samtang, naduso sang unyon 
sang mga  mamumugon sang 
Technol Eight Philippines sang Nob- 
yembre 24 ang dugang-suhol sa pa- 
kignegosasyon nila sa kumpanya. 
Upod sa napadaog nila ang CBA nga 
P50 dugang-suhol kada adlaw sa 
sulod sang 2 tuig, bonus nga 
P30,000, libre nga bugas kag union 
leave. [29] 


Konsultant sang NDF kag lider mangunguma, ginpatay sang militar 


G inpatay sang mga elemento sang 94th kag 47th IB sanday Ericson Acos- 
ta kag Joseph Jimenez sang Nobyembre 30 sa Sityo Makilo, Barangay 
Camansi, Kabankalan City, Negros Occidental. Si Acosta konsultant sang Na- 
tional Democratic Front (NDF) sa sugilanon pangkalinungan samtang si Jime- 
nez lokal nga organisador sang Kilusang Magbubukid ng Pilipinas kag upisyal 
sang lokal nga asosasyon sang mangunguma sa Barangay Camansi. Gindakup 
ang duha mga alas-dos sa kaagahon, pero ginpagwa nga napatay sa isa ka 


engkwentro pagkaaga. 


Si Acosta isa ka kilala nga ma- 
malaybay, manunulat kag komposer 
sang kanta. Ginkilala siya sang Par- 
tido nga isa sa importante nga kad- 
re kag hangaway sa Negros. Nangin 
kabahin siya sang panel sang NDFP 
nga naghanda sa Comprehensive 
Agreement on Social and Economic 
Reforms (CASER) sa pormal nga su- 
gilanon pangkalinungan sang 2016. 

Suno sa pauna nga mga report 
sang September 21 Movement, para 
paggwaon nga may engkwentro sa 
lugar, ginpaulanan sang bala sang 
mga suldado ang balay ni Ronald 

Francisco, kon sa diin nagapahuway 
sanday Acosta. Pagkatapos sini, 
ginkuha si Francisco, iya asawa kag 
tatlo nila ka anak kag gindala sa 
kampo sang militar. 

Sang Nobyembre 30, sa adlaw 
mismo nga ginbalita ang ila pagka- 
patay, nagtipon ang mga demokrati- 
kong organisasyon sa atubang sang 
Commission on Human Rights para 
kundenahon ang pagpatay sa duha. 


Duha pa nga biktima 
Ginpatay man sang tropa sang 
62nd IB, imbes nga hatagan sang 

pauna nga panabang, ang duha ka 
pilason nga Pulang hangaway sa 
Sityo Binataan, Quinten Remo, 
Moises Padilla sang Nobyembre 28. 
Napilasan sanday Mario Baldusa 
(Ka Jekoy) kag Janhel Sarsa (Ka 
Jorge) sa isa ka engkwentro aga 
sang adlaw nga ina. 

Imbes bulngon, hibal-on ang 
identidad, kag ideklarar nga bihag 
sang gera, dalayon nga ginpatay 
sang 62nd IB ang duha. 

Dugang ang apat sa masobra 
100 rebolusyonaryo kag sibilyan 
nga wala sa kahimtangan nga mag- 
bato nga hungod nga ginpatay sang 
militar halin 2017 tubtob sa su- 
bong. Baliskad ang pagpatay sa ila 
sa mga pagsulundan sang makata- 
wo nga pagpakig-away kag sa mga 
proteksyon nga angkon sang mga 
indibidwal sa  idalom sang 


CARHRIHL kag mga Geneva 
Conventions. [aB] 
ANG BAYAN 


Koresponsal 


Pagpang-agaw sang duta sa Isabela 


sa tabon sang kauswagan 


M anggaranon sa resorsang dagat kag duta ang banwa sang 
Divilacan, isa ka lugar sa prubinsya sang Isabela nga naga- 
sandig sa Sierra Madre kag nagaatubang sa Pacific Ocean. May ara 
ini nga 12 barangay kag halos 6,000 residente. May lapad ini nga 
89,000 ektarya. Daku nga bahin sang banwa makabig nga dutang 
ansestral sang mga tumandok nga Dumagat kag Agta. Gindeklarar 


ini nga munisipalidad sang 1969. 


Sa likod sang ginalibod nga ima- 
hen nga paraiso sang banwa, atrasa- 
do ang pangabuhian kag hagmak sa 
kabudlayan ang pumuluyo sang Divi- 
lacan. Wala sang titulo o anuman nga 
pamatuod sa pagpanag-iya sang duta 
ang kadam-an sa mga residente. Gi- 
nahingalitan ini sang mga agalon nga 
mayduta, burukrata kapitalista kag 
ila mga dumuluong kag lokal nga ka- 
sosyo agud agawon ang duta sang 
mga tumandok kag mangunguma. 

Duha ka engrande nga proyek- 
tong imprastruktura-ang 62-kilo- 
metro nga Ilagan-Divilacan Road kag 
Divilacan Airport-ang ginhimo sa 
banwa para sa benepisyo sang mga 
manug-agaw sang duta. Ginlaragway 
nga pag-“asenso” ang Iligan-Divi- 
lacan Road, kalsada nga nagasugpon 
sa banwa sa kapital sang Isabela. 
Pero sa baylo nga asenso, delubyo 
ang dul-ong sini sa pumuluyo sang 
matabunan sang landslide ang halos 
bilog nga baryo kag ulumhan sa Ba- 
rangay Sapinit sang 2019. Resulta 
ang landslide sang ginaobra nga 
konstruksyon nga naghul-ab sa kilid 
sang kabukiran kag nag-utod sa mga 
kahoy nga lapusan sang kalsada. Gi- 
napalapos ang kalsada sa protektado 
nga kagulangan sang Sierra Madre. 

Sang 2013, gintiplang sang lokal 
nga gubyerno ang Agta Sapinit Tribal 
Council para pahanugutan ang pro- 
yekto kabaylo sang irigasyon, eskwe- 
lahan, health center kag iban pang 
serbisyo para sa mga taga-Sapinit. 
Wala nasunod bisan isa sa mga pro- 
misa nga ini. Wala nakabulig ang da- 
lan sa mga mangunguma sa paglu- 
was sang ila mga produkto. Sa baylo, 
nangin dalan pa ini para pahapuson 


ang pagpang-agaw sang 
duta sang mga pulitiko 
kag lokal kag dumuluong . 
nga negosyante sa mga ulumhan 
sang mga residente. Ginkatuwang 
sang mga manug-agaw ang mapintas 
nga 95th IB. 

Tuig 2014 sang makahas nga 
gindemolis sang mga pulis kag ala- 
gad sang sadto gubernador nga si 
Faustino Dy Jr ang komunidad sang 
Barangay Dipudo para hatagan-da- 
lan ang internasyunal nga erport. 
Ginsakop sini ang 112-ektaryang 
duta sa higad-dagat kag ang 8-ek- 
taryang niyugan. Gamit ang iya 
pwesto, ginpwersa ni Dy ang mga 
residente para ibaligya sa iya sa 
kantidad nga P250,000 ang duta 
kag nagpasugot sa relokasyon. Gin- 
saylo sila ni Dy sa pamusod sang ka- 
gulangan nga sakup sang Northern 
Sierra Madre Natural Park 
(NSMNP). May 14 kilometro ang ka- 
layuon sa dagat nga ginahalinan 
sang ila pagkaon kag pangabuhian. 

Hungod nga gusto man sang es- 
tado nga patyon sila sa gutom ba- 
ngud ginadumilian sang NSMNP ang 
pagkaingin kag pag-uling nga igaka- 
buhi tani sang mga ginsaylo didto. 
Sang ulihi ginhalinan man ini sang 
mga mangunguma bangud sa ka- 
wad-on sang pangabuhian. Wala 
sang tikang nga ginhimo para kilala- 
hon nga barangay ang relokasyon. 
Tubtob subong, indi tapos bisan ang 
gamay nga day care center sa lugar. 
Wala sang areglado nga sistema sa 
tubig kag iban nga pangpubliko nga 
serbisyo. Ini sa pihak sang nakata- 
lana nga pondo para diri nga pondo 
nga P3 milyon. 

Wala makalibre ang mga isla 
nga kabahin sang dutang ansestral 
sang mga Agta. Gin-agaw man 
sang mga Dy ang 24-ektaryang Ho- 
neymoon Island kag ginhimo nga 
pamasyalan sang mga turista. Gin- 
bastos nila ang sagrado nga lulub- 
ngan sang mga Agta diri nga gin- 
patindugan sang negosyong resort, 
restawran kag iban pang pasilidad. 
Subong man ang ginhimo ni Dy sa 
Gay Island, nga “ginregalo” niya 
kay Jose Mari Antonez, isa ka upi- 
syal sang Smartmatic. 

Daku nga peligro nga maagaw 
ang duta sang mga mangunguma 
pagkatapos nga kanselahon sang 
Provincial Assessors Office ang mga 
deklarasyon sang duta sa banwa kag 
ideklarar ang mga ini bilang “dutang 
pangpubliko”. Mas mapadali ang 
pagpang-agaw sang duta nga gina- 
dumalahan mismo sang lokal nga 
gubyerno. Ginabaligya sang mga ini 
ang primera klaseng mga duta, labi 
na ang mga ara sa baybayon. 

Ang “dutang pangpubliko” nga 
para tani sa pumuluyo pila lang ang 
nakabenepisyo sa idalom sang esta- 
do nga nagaakto nga pinakadaku 
nga agalon nga mayduta. Madugay 
na nga nahayag sa pumuluyo sang 
Isabela, labi na sa mga tumandok 
nga Agta ang nagkalainlain nga iske- 
ma sang gubyerno sa pagpang-agaw 
sang duta. Sa nagligad, sa porma ini 
sang pagtukod sang NSMNP, Natio- 
nal Greening Program kag subong, 
sa Coastal Development Plan. [ab] 

SA 


MALIP-OT NGA P U LO N O 


P378/kilo 


sang sibuyas sang Septyembre ang 
nalista nga pinakamahal sa bilog 
nga kalibutan. Mas mataas ini sang 
tatlo ka beses sa pangkalibutanon 
nga abereyds nga P85.14. 


bilanggong pulitikal 
ang gin-aresto halin 
sang magpungko ang 
rehimeng Marcos Jr 
tubtob Nobyembre 30. 


Ginkuhaan: Global Product Prices Ginkuhaan: Karapatan 


Espesyal nga report sa mga 


Espesyal nga Report: 


paglapas sang AFP kag PNP sa 
kinamatarung sang mga bata. I- 


1/semana 


MAHIGKO NGA GERA 
BATUK SA MGA 
BATA 


download halin sa 
www. philippinerevolution.nu 
kag ibalhag para mabasa. 
ang kaso sang 
pangpulitika nga 
IS pagpamatay sa Bicol 
AR P15.6 B umpisa nga 


ginpatuman ang 


Bayan 

LG bakuna kontra Covid-19 nga Memorandum Order 
wala mapuslan sang No. 32 sadtong 
Nobyembre bangud sa mahinay Nobyembre 22, 
kag indi sistematikong kampanya 2018. 


sa pagpabakuna. 


INVESTMENT 


mga unyon. Sa subong, may 19.396 lang sang mga 
FUND mamumugon nga Amerikano ang may unyon. 


sang pumuluyo sa US ang nagaugyon sa pagtukod sang 


MAHARLIKA 8 o 


pinakabag-o nga padihot sang 

pamilya Marcos para P 8 O 4 

kuripunon ang pondo sang ° 

pumuluyo, lakip ang pondo nga @ kada metriko kubiko 
pensyon sang mga 


mamumugon kag empleyado, ang igataas sa sukot sa tubig sang Maynilad Water umpisa 
sa tabon sang pamuhunan. Enero 2023 kon madayon ang hingyo sang kumpanya. 

Bulawanon nga utanon 


Joe sang lahug-lahog sang mga Pilipino sining nagligad nga mga se- 
mana ang “bulawanon nga sibuyas” bangud sa mataas nga presyo sini 
kag ibang balaklon sa merkado. Pero pagpaathag sang mga mangunguma 
sang sibuyas sa Nueva Ecija, wala sila sang benepisyo sa daw pangmilyunaryo 
nga presyo sini, kag sa kamatuoran lumos sila sa utang. Pareho nila, ini man 
ang kahimtangan sang mga mangunguma sang patatas sa Benguet. 


Sang Septyembre, ara sa 
P109.84 kada kilo ang presyo sang 
patatas sa Pilipinas. Indi man ini 
ang pinakamahal sa kalibutan pare- 
ho sang sibuyas, malayo nga mas 
mataas ini sa baklanay nga P30 ka- 
da kilo halin sa mangunguma. Su- 
bong man ang kaso sang repolyo, 
nga P300 ang baligyaanay kada kilo, 
pero ginabakal lang sang P50 kada 
kilo sa mangunguma. 

Isa sa mga mangunguma (o 
hardinero) nga ini si Jeremy, nga 
nagatanom sang patatas sa kaugali- 
ngon nga 2,500 metro-kwadrado 
nga duta o sangkap-at sang ektar- 
yang duta upod ang iya anum ka 
utod. Ginabagsak nila ang ila ani sa 
Nueva Vizcaya Trading Post, nga 
apat ka oras halin sa ila lugar. 

Tatlo ka bulan ang kalawigon 
sang isa ka siklo sang pagtanom 
sang patatas. Sa kaso ni Jeremy, 
makahulam siya sang traktora sa ila 
tiyo gani wala siya nagabayad sang 
renta diri. Naggasto siya sang pang- 
gasolina (P1,360) kag ginsuhulan 
niya ang opereytor para sa tatlo ka 
adlaw nga trabaho (P3,000). Sa 
kantidad nga P70 kada kilo, P28,000 
ang gingasto niya para sa 400 kilo 
nga semilya sang patatas. Nakasalig 
ang pagdaku sang patatas sa abono 
kag pestisidyo gani daku nga bahin 
sang iya pondo nagakadto sa pagba- 
kal sang iti sang manok (P7,200) kag 


urea (P10,000), kag sarisari nga ka- 
hon kag pakete sang mga kemikal 
nga pang-isprey. Sa kabilugan, na- 
galab-ot sa P39,700 ang gasto para 
sa abono kag pestisidyo. 

Sining tuig, daku nga pasakit kan- 
day Jeremy kag pareho niya nga har- 
dinero ang pagtimbuok sang presyo 
sang urea halin P1,200 pakadto 
P2,400, pagtaas sang presyo sang ga- 
solina, lakip man ang pagtinaas sang 
mga presyo sang mga balaklon. Luwas 
pa ang mga ini sa daan na nga sakit 
nila sa ulo nga wala untat nga impor- 
tasyon kag ismagling sang utanon kag 
ibang agrikultural nga produkto (ma- 
sami halin sa mga pungsod nga may 
subsidyo sang gubyerno ang produk- 
syon pang-agrikultura) nga labing 
nagbutong panubo sa presyo sang 
baklanay sang patatas halin sa ila. 

Sa kabilugan, mnagalab-ot sa 
P167,060 ang kabilugan nga gasto ni 
Jeremy kada siklo sang pagtanom. 

Pinakadaku nga bahin sini ang 
P86,260 nga gasto para sa farm inputs 
nga kadam-an imported. Ara sa 
P21,000 ang gasto niya para sa 
transportasyon kag dugang nga 


4,500 para sa iban pang balayran sa 
pagbyahe sang produkto (toll fee, par- 
king fee kag iban pa). Ang 1096 sang 
iya kabilugan nga kita igabuhin bilang 
bayad sa interes sang iya utang. 

Sa kalkulasyon niya, ara sa 
P37,000 ang balor sang nagamit nga 

kusog-pangabudlay (renta kag pa- 
milya) para sa bilog nga siklo--halin 
sa paghanda sang duta, pagtanom, 
paghakot sang iti sang manok, kada 
duha ka adlaw nga pag-isprey sang 
pestisidyo, pag-ani tubtob deliberi. 

Sa presyo nga P30 kada kilo, na- 
baligya ni Jeremy ang naani nga 
6,000 kilo nga patatas sa kantidad 
nga P180,000. Menos tanan nga 
gasto, P12,940 lang ang nabilin sa 
iya, katumbas sang P143.78 kada 
adlaw. Wala pa sa katunga sa ginta- 
lana nga P300 minimum nga suhol sa 
rehiyon, kag 1396 lang sa P1,100 nga 
makabuhi nga inadlaw nga suhol. 

Tuig-tuig, pat-ud ang pagtina- 
as sa gasto sa produksyon sang 
mga hardinero samtang depende sa 
panahon kag sa kapritso sang ko- 
mersyante ang presyo sang ila ani. 

Sa panahon nga perdi katama 
ang baligyaanay sang ila ani, naga- 
kabuhi si Jeremy kag kapareho nga 
hardinero sa areglo nga mutwal nga 
bululigay nga ginatawag nga “ub- 
ubbo” o kooperasyon nga wala sang 
katumbas nga kwarta. Libre nila nga 
ginahatag ang ila kusog-pangabud- 
lay sa kapareho nga hardinero ka- 
baylo sang kusog-pangabudlay na- 
man sang iban sa ila nga ulumhan. 

Nakapalipay man sang tagipu- 
suon ang ila pagbululigay, wala sini 
ginatago ang ila pag-antus kag ka- 
budlayan nila kag ila mga pamilya. 
Samtang napilitan sila nga magpa- 
kuntento sa gamay nga kita, naga- 
tinangkas sa ganansya ang mga 
kumpanyang multinasyunal nga 
nagabaligya sang tuman ka mahal 
nga farm inputs, usurero nga naga- 
hukhok sang tuman kataas nga in- 
teres, mga komersyante nga naga- 
barat sa ila ani kag gubyerno nga 
nagaduso sang importasyon nga 
labing nagabutong sa presyo sang 
mga produktong agrikultural. 

Para sa bug-os nga istorya sang 
mga hardinero sang pagtatas sa Ifu- 
gao, basahon ang “Ang pakikipagsa- 
palaran ni Jeremy Hardinero” sa 
www.philippinerevolution.nu. [29] 

Kabataang Makabayan: 
Bubon sang rebolusyon sa Negros 


N agatindog sa Katrina (indi matuod nga ngalan), isa ka baryo sa Negros, ang 
tsapter sang Kabataang Makabayan nga una nga gintukod sang 2008. Natu- 
kod ang tsapter nga ini sa panahon nga napalibutan ang barangay sang mga de- 
tatsment sang CAFGU kag nagalapta ang mga malain nga elemento sa mga baryo. 


Malala ang kaimulon sa Katrina 
bangud sa atrasadong produksyon 
pang-agrikultura. Kadam-an sa mga 
mangunguma diri agsador sang mga 
agalon nga mayduta, manggaranon 
kag mataas nga nahanunga nga ma- 
ngunguma. Tuman ka kulang ang kita 
bangud sa nagaluntad nga tersya par- 
te pabor sa tag-iya sang duta. Bangud 
sa kaimulon, indi nila masarangan nga 
paeskwelahon ang ila nga kabataan. 

Para makadugang sa kita sang ila 
mga pamilya, nagapaulipon ang pa- 
matan-on sang Katrina bilang mga ka- 
bulig halin sa lamharon nga edad nga 
15-tuig. Sang 2008, halos 300 sa ila 
ang nagkadto sa syudad para magsu- 
lod sa mga temporaryo nga mga tra- 
baho nga manubo ang suhol kag wala 
sang benepisyo. Nagkadto sila sa Met- 
ro Manila, Cebu, Panay kag Bacolod 
City. Indi lang pila sa ila ang nangin 
biktima sang prostitusyon, pagpamin- 
tas kag pagpang-abuso sekswal. 

Bangud sa mapait nga mga ina- 
gihan nga nadangtan nila, madamo 
sa mga ginikanan ang wala na mag- 
pasugot nga maglakat ang ila mga 
anak para magtrabaho sa mga syu- 
dad. Ginkumbinse na lang sila nga 
magtanom sang mais, kararuton, 
saging kag iban pang pananom para 
may sigurado nga makaon. 

Temprano nga bahin sang 2008 
sang tukuron ang Pambansang Kati- 
punan ng Magbubukid sa Katrina. 
Gintipon kag gin-estorya ang pa- 
matan-on sang organisado nga 
mga ginikanan para mangin katu- 
wang nila sa mga rebolusyonar- 
yong hilikuton. Una nga ginhata- 
gan sang pagtuon nga Malip-ot 
nga Kurso sa Katilingban kag Re- 
bolusyon nga Pilipino ang walo ka 
pamatan-on nga masaligan kag 
wala sang kriminal nga rekord. Ha- 

lin diri gintukod ang grupo pang-or- 
ganisa sang Kabataang Makabayan. 
Ginhatagan sang hilikuton ang 
grupo nga organisahon ang iban nga 
pamatan-on sa baryo para pauswa- 
gon ang produksyon kag maglunsar 
sang mga paghimakas antipyudal. 
Ginkumbinsi man sila nga mag-entra 
sa dagyaw-alayon, isa ka porma 
sang pagbinuligay o bayanihan. 
Nangin masunson ang pakipag- 
kita sang pamatan-on kag sang mga 
Pulang hangaway. Regular nga gi- 
natasa ang ila mga hilikuton lakip 
ang mga paghanas pangkultura kag 
pagtudlo sa PaDePa (Pambansang 
Demokratikong Paaralan). Sang uli- 
hi, ginpaupod sila sa mga pagtuon 
sang kurso Pangpartido kag malip- 
ot nga kurso nga pulitiko-militar. 
Kabahin sang ila nga hilikuton 
ang pagpasundayag sa mga aksyon 
masa. Sa mga prenteng gerilya, gi- 
napapagsik nila ang mga pagsaulog 
sang mga anibersaryo sang Partido 
Komunista ng Pilipinas, Bagong 
Hukbong Bayan, National Democra- 
tic Front of the Philippines kag Ka- 
bataang Makabayan. Sila man ang 
nagaasikaso sa mga pagpasidungog 
sa mga rebolusyonaryong martir. 
Ang mga katapo nga nagaeskwela 
ginhatagan sang trabaho nga organi- 
sahon ang pareho nila nga estudyan- 
te. Nangbuyok sila sa mga estudyante 

nga mag-upod sa ginahimo nila nga 
mga pangkultura nga pagpasunda- 
yag sa eskwelahan. Ginpaathagan 
nila bisan ang ila mga titser. 

Bangud sa kapursigido nila kag 
ang tagabaryo, natukod ang komite 
nga pang-organisa sa baryo sang Di- 
syembre 2008 nga may masobra 100 
katapo. Naglapad ini sa masobra 10 
sityo halin sa anom sa umpisa. Ma- 
sunod sini natukod naman ang tatlo 
ka tsapter sa kaiping nga mga baryo. 

Sang natabo ang engkwentro sa 
tunga sang BHB kag sang AFP sa 
Katrina sa mga umpisa sang dekada 
2010, naengganyo nga mag-entra 
sa hangaway sang banwa ang halos 
platun-kadaku nga pamatan-on. Sa 
masunod nga mga tuig, natukod na- 
man ang mga lubos nga asosasyon 
masa sa lugar. Napataas ang lebel 
sang organo sang gahum pangpuli- 
tika kag ang lokal nga yunit gerilya 
sa baryo. Nadeploy halin sa mga 
asosasyon ang mga katapo sang yu- 
nit milisya kag depensa-sa-kaugali- 
ngon. Natukod ang komiteng rebo- 
lusyonaryo sa baryo. Kadam-an sa 
ila nangin mga katapo sang Partido. 

Sang 2018, nanghalit sa Katrina 
ang brutal nga kampanya nga pag- 
pamigos sang rehimeng US-Duterte. 
Indi lang pila ang ginpatay kag iligal 
nga gin-aresto. Bangud diri, mada- 
mo liwat ang nag-entra sa BHB. 
Sang 2019, nakapatuhaw ang Katri- 
na sang mga kadre sang Partido kag 
Pulang hangaway nga nadeploy sa 
mga estratehikong lugar kag iban 
nga prenteng gerilya sa isla. Walo 
sa mga hangaway sini ang nangin 
mga rebolusyonaryong martir. 

Sa okasyon sang ika-58 aniber- 
saryo sang Kabataang Makaba- 
yan subong nga tuig, lubos nga 
ginapabugal sang pumuluyo sang 
Katrina ang amot nila nga pama- 
tan-on kag Pulang hangaway sa 
pagpadayon sang rebolusyon in- 
di lang sa ila nga lugar, kundi sa 
bilog nga sila. ee: 


ANG BAYAN 


